મુંબઈની પડોશના પાલઘર જિલ્લાના વિરાર ઉપનગરના રહેવાસી પૃથ્વી શૉનાં કોચ સંતોષ પિંગુલકરે કહ્યું કે પૃથ્વી જ્યારે ત્રણ વર્ષનો હતો ત્યારે જ હું એની પ્રતિભાને ઓળખી ગયો હતો. એ જ્યારે મારી પાસે પહેલી વાર આવ્યો હતો ત્યારે માત્ર ત્રણ વર્ષનો હતો. મેં એને સૌથી પહેલાં નગર નિગમ ગ્રાઉન્ડ પર રમતાં જોયો હતો. ત્યારે હું ઔરંગાબાદથી વિરાર આવ્યો હતો. મુંબઈમાં કોઈ ટીમ પૃથ્વીને લેતી નહોતી, કારણ કે એની ઉંમર બહુ જ નાની હતી. અમે એને ગોલ્ડન સ્ટાર ક્રિકેટ એકેડેમીમાં સામેલ કર્યો હતો. એ અમારો પહેલો વિદ્યાર્થી હતો.